b'\n_START_ARTICLE_\nLocomotion No. 1\n_START_SECTION_\nOpis\n_START_PARAGRAPH_\nV Locomotion so bile vgrajene vse izbolj\xc5\xa1ave, ki jih je George Stephenson v letih 1814-1826 izvedel na ve\xc4\x8d eksperimentalnih parnih lokomotivah v premogovniku Killingworth Colliery. Lokomotiva je imela plamenocevni parni kotel z eno cevjo in izpuh pare v dimnik. Parni stroj je imel dva valja. Nad njima sta bila jarma, ki sta gibanje batnic prena\xc5\xa1ala na pogonska kolesa. Bila je prva lokomotiva, ki je imela pogonska kolesa med seboj povezana s sklopnimi drogovi in ne z zobniki ali verigami. Zaradi ene same ogrevalne cevi v kotlu je imela majhno grelno povr\xc5\xa1ino v primerjavi s kasnej\xc5\xa1imi parnimi lokomotivami. Njena najve\xc4\x8dja hitrost je bila 24 km/h._NEWLINE_Lokomotiva je zgodovinsko pomembna, ker je prva vozila po javni \xc5\xbeelezni\xc5\xa1ki progi, in ne zaradi vgrajenih inovacij. Na svoji prvi vo\xc5\xbenji 27. septembra 1825 je vlekla prvi vlak na progi Stockton and Darlington Railway v severovzhodni Angliji._NEWLINE_V Beamishkem muzeju na prostem je razstavljena delujo\xc4\x8da replika Locomotion No. 1.'